  Виталий Пронин Туспуктэм udmurt.er.ru сайтысь Ижкарын #ЧылкытАзбар акция куартолэзе ужаны кутскиз, со улсын шоркаръёс азбаръёсысь, паркъёсысь жуг-жагез утялтӥзы. Акция толалтэ но ужзэ азьланьтӥз. Со борды итӥськизы шаерысьтымы «Огъя Россия» партилэн мыло-кыдо ёзчиосыз но городын улӥсьёс. Частной коркаос котырын сюресъёсты тракторъёсын, машинаосын сузяло, нош ӟезьыозь сюресъёс озьы ик лымы улын кылё. Югдурез тупатыны волонтёръёс 12-тӥ толшоре потазы. - Туэ трос лымы усиз, соин ик сюресъёсты туж ӵем сузяно, -- вераз Индустриальной ёрослэн йырыз, Удмуртиысь «Огъя Россия» партилэн ёзчиез Любовь Зайцева, -- ас коркаосазы улӥсь арлыдоослэн кужымзы солы уг окмы, соослы юрттэммы потэ. «Волонтёры Победы» огазеяськонлэн Удмуртиысь ёзэзлэн кивалтӥсез Роман Санников пусйиз, арлыдоослы толалтэ гинэ юрттоно ӧвӧл шуыса, мытэм ужез азьланьтоно. УД Теги: волонтёръёс ОгъяРоссия  